text: Lagt var upp til spennandi dyst við Løkin í dag, nú FC Suðuroy kom á vitjan. Suðuroyingar liggja niðast í deildini, men hava víst, at teir kunna spæla upp til øll liðini í deildini, og skulu tí avgjørt ikki undirmetast. Líkindini at spæla vóru góð, turt og eitt lítið lot høgt.
text: #000000
text: Okkara lið var broytt eitt sindur í mun til undanfarnu dystir. Einar hevur verið sjúkur í vikuni, og tí spældi Heðin á vinstra bakki, og Debes spældi so vinstri vongur.
text: #000001
text: Dysturin byrjaði væl fyri okkara menn, og komu vit til møguleikar beinanvegin í dystinum. Í øðrum minutti er NSÍ í álopi, sum endar við, at Jann Ingi leggur ein bólt inn til Klæmint, sum gerst akkurát ov stuttur til at avslutta.
text: #000002
text: Tá íð tíggju minuttir vóru leiktir, er NSÍ aftur í álopi, Jústinus spælir væl saman við Jann Inga, sum endar við, at Jústinus stingur bóltin innum verjuna hjá suðuroyingum, har ið Christian Høgni hevur runnið seg í góða støðu, men málmaðurin er fyrstur á bóltinum.
text: #000003
text: Í 16. minutti leggur NSÍ seg á odda við máli frá Klæminti. Jústinus, sum var rættuliga vælupplagdur í dag, vinnur bóltin frá Obi Charles nakað frammanfyri miðjuna úti í høgru síðu, setir ferð á og leggur innfyri til Klæmint, sum smekkar til, málmaðurin hálvbjargar, men Klæmint er skjótur á returinum og skjýtur bóltin uppundir nettakið, og so er støðan 1-0 til NSÍ. Eitt sera gott mál av Klæminti, sum eisini spældi sera væl í dag.
text: #000004
text: Løtu seinni er Jónhard komin framvið í høgru síðu og leggur ein bólt tvørtur um til Debes, sum lobbar bóltin innum FC Suðuroya verjuna, har Klæmint er millimetrar frá at skora.
text: #000005
text: Besta møguleikan fekk Christian Høgni, sum gerst einsamallur við málverjanum. Hann lobbar bóltin uppum málverjan og við síðuna av málinum, ein sera stórur málmøguleiki.
text: #000006
text: FC Suðuroy hevði ikki teir stóru málmøguleikarnir í fyrra hálvleiki, men eftir eitt hornaspark verður ein bóltur skallaður upp í loft og dettur niðurá tvørtræið.
text: #000007
text: Um fyrra hálvleik er at siga, at NSÍ var spælstýrandi og komu til góðar málmøguleikar, har ið tann eini gav mál. Suðuroyingar lógu aftarlaga á vøllinum og spældu við longum sendingum fram í álopið.
text: #000008
text: Í seinna hálvleiki vóru gestirnir væl meira við í dystinum, tó fingu vit tann fyrsta málmøguleikan. Jann Martin og Christian Høgni spæla væl sínámillum, hettar endar við, at Jann Martin gerst púra fríur og skjýtur, men málverin bjargar meistarliga.
text: #000009
text: Tá ið umleið 60 min. vóru leiktir, hevur Jón Krosslá Poulsen eitt gott skot beint yvir málinum. Hesa løtuna hevði FC Suðuroy fleiri hornaspørk og trýstu fyri at fáa útjavnandi málið, men tað gjørdist ikki rættuliga vandamikið.
text: #000010
text: Tá ið 75 min. eru leiktir, er aftur mál til NSÍ. Ein høgur bóltur kemur innum suðuroyarverjuna til Debes, sum gerst einsamallur við málverjanum og smekkar til, so er støðan 2-0 til NSÍ. Eisini eitt sera gott mál av Debusi, sum hevði fingið møguleikan frá byrjan í dag.
text: #000011
text: Annars gekk javnt á, og tað kendist, sum um at NSÍ hevði tamarhald á dystinum, men tá ið 89 minuttir vóru leiktir, kom eitt sindur av spenningi aftur í dystin, tá ið Jónhard fellur ein FC Suðuroy leikara inni í brotsteiginum. Petur Peinert dømir brotsspark. Jón Krosslá setir bóltin trygt í netið til 2-1, og so var eitt sindur av spenningi aftur í dystinum.
text: #000013
text: Men einki mál kom avtrat og dysturin endaði tí 2-1, og sigursgongdin hjá okkara monnum heldur fram. Hesin sigurin var tann sjeyndi í røðini. Flott arbeiði dreingir!
text: #000014
text: 1-0 16 min. Klæmint Andrasson Olsen
text: #000016
text: Magnus og Kristian eisini við fram til 2014
text: #000023
text: Í gjárkvøldið skrivaðu fjølbroytti miðvallarin/áleyparin Magnus H. Olsen og nýklækti landsliðsmálmaðurin Kristian Joensen undir nýggjan sáttmála við NSÍ, soleiðis at teir koma at leika fyri NSÍ bæði tey komandi árini. Nevndin fegnast um, at hesir báðir føstu stuðlarnir á liðinum hava valt at halda á fram í felagnum.
text: #000024
text: Mórits Heini Mortensen hevur longt sáttmálan við NSÍ. Mórits Heini er ein av okkara egnu ungu evnaríku leikarum, og velur sjálvandi at verða NSÍ-ari. Mórits Heini er 20 ára gamal, og hevur heilt víst sera góð fótbóltsevnir, og eri vit glað og stolt at hann nú hevur longt sáttmálan við NSÍ. Vit ynskja honum...
text: #000027
text: Á ársveitsluni í gjárkvøldið varð Jens Joensen valdur til ársins stjørnuskot hjá NSÍ. Jens skuldi í ár saman við Jóhann fylla plássið hjá einum so sterkum miðverjubrandi sum Óla Hansen. Og sigast má, at Jens hevur loyst hesa uppgávuna væl. Hann hevur allar teir 2.099 minuttirnar í Vodafonedeildini víst gott spælskil, evnini at seta seg...
text: #000029
text: Dystarfrásøgn við Eyðun Gaardbo Vit fingu onki stig heim við okkum av Djúpumýru í dag. Dysturin var sum heild ikki serliga hendingarríkur við fáum veruligum málmøguleikum. Okkara komu á odda tá 72 minuttir vóru farnir og tóktust hava stýr á dystinum, men tíverri sluppu klaksvíkingar innaftur í dystin. Fyrstu 10. minuttir vóru KÍ-arnir vandamiklir –...
text: #000031